Държавен вестник, бр. 80, 2022 г., стр. 18

СТР.  18	
Д Ъ Р Ж А В Е Н  В Е С Т Н И К 	
БРОЙ  80
6. списък на банкови и други финансови 
институции, включително на обменни бюра и 
места, в които са поставени банкомати;
7. списък на психично болни лица, за които 
е придобита информация или има данни, че са 
настанявани и лекувани по реда на глава пета 
„Психично здраве“, раздел II „Задължително 
настаняване и лечение“ от Закона за здравето;
8. списък на дългосрочно пребиваващите 
чужденци с посочен срок на пребиваване 
и адресна регистрация, предоставен им от 
отделите/секторите/групи „Миграция“ при 
областните дирекции на МВР;
9. списък на лица с наложени мерки по 
Закона за защита от домашното насилие;
10. списък на самотно живеещи възрастни 
граждани и необитавани домове в отдалечените 
населени места и такива с ниска концентрация 
на население;
11. списъци на обекти, в които се извършват 
дейности с общоопасни средства, и на лица, 
притежаващи оръжие;
12. списък на търговци и юридически лица, 
извършващи дейности по Закона за частната 
охранителна дейност (ЗЧОД), и охранявани 
обекти в обслужваната територия;
13. списък на ЛПИ, утвърден от началника 
на РУ на ОДМВР;
14. списък на малолетни и непълнолетни 
извършители на престъпления, предоставен 
по определен ред от инспекторите от детските 
педагогически стаи;
15. дневник за отразяване на резултатите 
от извършените проверки на полицейските и 
младши полицейските инспектори (приложе­
ние № 1).
 (2) Водената документация по ал. 1, т. 3 – 10 
се актуализира на три календарни години до 
края на месец януари. При настъпили проме­
ни те се отразяват в съответния списък. За 
всеки списък се води папка (наблюдателно 
дело), в която се прилагат копия от справки, 
докладни записки или друга информация за 
извършената дейност.
(3) Когато районът се обслужва от екип, 
документацията по ал. 1 е обща за района и се 
изготвя от служителите от екипа. Документа­
цията се съхранява от старшия на екип, който 
приобщава относими документи за извършва­
ната дейност на всеки един служител от екипа.
(4) Всеки служител от екипа е задължен да 
познава обособената документация за района, 
да има достъп до нея и да я представя при 
необходимост.
(5) Водената документация по ал. 1, т. 2 – 15 
се регистрира в деловодството на съответното 
РУ на ОДМВР по определения в МВР ред.
Раздел IV
Ръководство и контрол на дейността
Чл. 15. Отдел „Охранителна полиция“ в 
Главна дирекция „Национална полиция“ осъ­
ществява методическо ръководство, контрол 
и практическа помощ на дейността на поли­
цейските и младши полицейските инспектори 
при ОДМВР, като: 
1. изготвя анализи, прогнози и определя 
приоритетите в дейността;
2. разработва разпоредителни документи, 
методически указания, обзори и други доку­
менти, свързани с дейността на полицейските 
и младши полицейските инспектори;
3. организира и осъществява информа­
ционен обмен с териториалните структури 
„Охранителна полиция“ при ОДМВР;
4. осъществява методическо ръководство, 
контрол и практическа помощ за изпълнението 
на конкретни задачи, свързани с реализиране 
на основните задачи и приоритети на МВР;
5. извършва комплексни, текущи, тематич­
ни и целеви проверки.
Чл. 16. (1) Директорите на ОДМВР или 
техните заместници издават заповеди за оп­
ределяне на районите за обслужване от поли­
цейските и младши полицейските инспектори 
на основание извършен анализ и оценка на 
оперативната обстановка, като се вземат под 
внимание и конкретните предложения от 
началниците на РУ на ОДМВР. 
 (2) При определяне на районите по ал. 1 се 
вземат предвид следните основни показатели:
1. природно-географските и инфраструк­
турните особености;
2. демографската характеристика на насе­
лените места;
3. социално-икономическата характерис­
тика на населените места;
4. състояние, структура, динамика и кон­
центрация на правонарушенията по вид, време 
и място на извършване;
5. налични сили и средства.
(3) При настъпили съществени промени 
в основните показатели за определяне на 
районите се издава нова заповед.
Чл. 17. Началниците на отдели „Охра­
нителна полиция“ в ОДМВР осъществяват 
методическо ръководство, контролират и 
оказват практическа помощ на дейността 
на полицейските и младши полицейските 
инспектори, като:
1. планират мерки за повишаване ефек­
тивността на дейността на полицейските и 
младши полицейските инспектори по опазване 
на обществения ред и противодействието на 
престъпността;
2. организират взаимодействието с органите 
на държавната власт, местното самоуправле­
ние, местната администрация и представители 
на обществеността;
3. веднъж годишно лично или чрез подчи­
нените им служители проверяват на място 
цялостната дейност на полицейските и младши 
полицейските инспектори, както и водената 
от тях служебна документация;